CELEX: 32010D0083
Language: el
Date: 2010-02-09 00:00:00
Title: 2010/83/: Απόφαση της Επιτροπής, της 9ης Φεβρουαρίου 2010 , για τη θέσπιση των κατηγοριών αντίδρασης στη φωτιά ορισμένων δομικών προϊόντων, ειδικότερα των σύνθετων υλικών αρμολόγησης που ξηραίνονται στον αέρα [κοινοποιηθείσα υπό τον αριθμό Ε(2010) 399] (Κείμενο που παρουσιάζει ενδιαφέρον για τον ΕΟΧ)

11.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 38/13
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 9ης Φεβρουαρίου 2010
   για τη θέσπιση των κατηγοριών αντίδρασης στη φωτιά ορισμένων δομικών προϊόντων, ειδικότερα των σύνθετων υλικών αρμολόγησης που ξηραίνονται στον αέρα
   [κοινοποιηθείσα υπό τον αριθμό Ε(2010) 399]
   (Κείμενο που παρουσιάζει ενδιαφέρον για τον ΕΟΧ)
   (2010/83/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), και ιδίως το άρθρο 20 παράγραφος 2,
   Εκτιμώντας τα ακόλουθα:
   
               (1)
            
            
               Η οδηγία 89/106/ΕΟΚ προβλέπει ότι, για να λαμβάνονται υπόψη τα διαφορετικά επίπεδα προστασίας για τα δομικά έργα σε εθνικό, περιφερειακό ή τοπικό επίπεδο, μπορεί να είναι αναγκαία η θέσπιση, στα ερμηνευτικά έγγραφα, κατηγοριών που αντιστοιχούν στην επίδοση των προϊόντων όσον αφορά κάθε βασική απαίτηση. Τα εν λόγω έγγραφα έχουν δημοσιευτεί ως «Ανακοίνωση της Επιτροπής σχετικά με τα ερμηνευτικά έγγραφα της οδηγίας 89/106/ΕΟΚ» (2).
            
         
               (2)
            
            
               Όσον αφορά τη βασική απαίτηση πυρασφάλειας, στο ερμηνευτικό έγγραφο αριθ. 2 παρατίθενται μια σειρά αλληλένδετα μέτρα τα οποία καθορίζουν από κοινού τη στρατηγική για την πυρασφάλεια η οποία μπορεί να αναπτυχθεί με διάφορους τρόπους στα κράτη μέλη.
            
         
               (3)
            
            
               Στο ερμηνευτικό έγγραφο αριθ. 2, ως ένα από τα μέτρα αυτά προσδιορίζεται ο περιορισμός της εκδήλωσης πυρκαγιάς καθώς και της εξάπλωσης φωτιάς και καπνού σε μια δεδομένη περιοχή με περιορισμό της συμβολής των δομικών προϊόντων στην πλήρη ανάπτυξη πυρκαγιάς.
            
         
               (4)
            
            
               Ο βαθμός αυτού του περιορισμού μπορεί να εκφραστεί μόνο με διαφορετικούς βαθμούς επίδοσης της αντίδρασης των προϊόντων στη φωτιά κατά την τελική χρήση τους.
            
         
               (5)
            
            
               Βάσει εναρμονισμένης λύσης, θεσπίστηκε σύστημα κατηγοριών με την απόφαση 2000/147/ΕΚ της Επιτροπής, της 8ης Φεβρουαρίου 2000, περί εφαρμογής της οδηγίας 89/106/ΕΟΚ του Συμβουλίου αναφορικά με την ταξινόμηση των δομικών προϊόντων ανάλογα με τη συμπεριφορά τους απέναντι στη φωτιά (3).
            
         
               (6)
            
            
               Στην περίπτωση σύνθετων υλικών αρμολόγησης που ξηραίνονται στον αέρα είναι αναγκαίο να χρησιμοποιείται η ταξινόμηση που θεσπίζεται στην απόφαση 2000/147/ΕΚ.
            
         
               (7)
            
            
               Οι επιδόσεις πολλών δομικών προϊόντων και/ή υλικών όσον αφορά την αντίδρασή τους στη φωτιά, κατά την έννοια της ταξινόμησης που προβλέπεται στην απόφαση 2000/147/ΕΚ, είναι επαρκώς τεκμηριωμένες και γνωστές στους υπεύθυνους για θέματα πυρασφάλειας στα κράτη μέλη, ώστε να μην απαιτούνται δοκιμές για αυτή τη συγκεκριμένη παράμετρο επιδόσεων.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής δομικών κατασκευών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο παράρτημα ορίζονται τα προϊόντα ή/και τα υλικά τα οποία ικανοποιούν όλες τις απαιτήσεις του χαρακτηριστικού επίδοσης «αντίδραση στη φωτιά» χωρίς να απαιτούνται περαιτέρω δοκιμές.
   Άρθρο 2
   Στο παράρτημα της παρούσας απόφασης παρατίθενται οι ειδικές κατηγορίες που πρέπει να εφαρμόζονται σε διαφορετικά δομικά προϊόντα και/ή υλικά, στο πλαίσιο της ταξινόμησης όσον αφορά την αντίδραση στη φωτιά που εγκρίθηκε με την απόφαση 2000/147/ΕΚ.
   Άρθρο 3
   Τα προϊόντα ταξινομούνται σε συνάρτηση με την τελική τους χρήση, εφόσον είναι γνωστή.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 9 Φεβρουαρίου 2010.
      
         
            Για την Επιτροπή
         
         Günter VERHEUGEN
         
            Αντιπρόεδρος
         
      
   
   
      (1)  ΕΕ L 40 της 11.2.1989, σ. 12.
   
      (2)  ΕΕ C 62 της 28.2.1994, σ. 1.
   
      (3)  ΕΕ L 50 της 23.2.2000, σ. 14.
   
      ΠΑΡΑΡΤΗΜΑ
      Ο πίνακας που παρατίθεται στο παρόν παράρτημα περιέχει δομικά προϊόντα και/ή υλικά τα οποία ικανοποιούν όλες τις απαιτήσεις της παραμέτρου επίδοσης «αντίδραση στη φωτιά» χωρίς να απαιτούνται δοκιμές.
      
         Πίνακας
      
      
         Κατηγορίες σύνθετων υλικών αρμολόγησης που ξηραίνονται στον αέρα ανάλογα με τη συμπεριφορά τους απέναντι στη φωτιά
      
      
                  Προϊόν (1)
                  
               
               
                  Λεπτομέρειες του προϊόντος για το σύστημα αρμολόγησης
               
               
                  Ανώτατη περιεκτικότητα σε οργανικές ύλες
                  (% του βάρους)
               
               
                  Κατηγορία (2)
                  
               
            
                  Σύνθετα υλικά αρμολόγησης που ξηραίνονται στον αέρα για γυψοσανίδες, οι οποίες χρησιμοποιούνται μαζί με χαρτοταινία αρμολόγησης. Πολτός έτοιμος για χρήση ή σκόνη που πρέπει να αναμειχθεί με νερό, πάνω σε υπόστρωμα κατηγορίας τουλάχιστον Α2s1,d0 πάχους τουλάχιστον 6 mm και πυκνότητας τουλάχιστον 700 kg/m3 (εκτός από επιστρώσεις).
               
               
                  Σύνθετα υλικά αρμολόγησης που ξηραίνονται στον αέρα των τύπων 1A, 2A και 3A και χαρτοταινία αρμολόγησης σύμφωνα (3) με το EN 13963
               
               
                  7,0
               
               
                  A2-s1,d0
               
            
         (1)  Υγρή πυκνότητα του σύνθετου υλικού αρμολόγησης τουλάχιστον 1,1 kg/litre (1 100 kg/m3).
      
         (2)  Κατηγορία όπως ορίζεται στον πίνακα 1 του παραρτήματος της απόφασης 2000/147/ΕΚ.
      
         (3)  Μέγιστο πλάτος της χαρτοταινίας αρμολόγησης: 55 mm· μέγιστη μάζα της χαρτοταινίας αρμολόγησης ανά μονάδα επιφάνειας: 135 g/m2